આટલું થવા છતાં અને કિલ્લાનો મજબૂત ઘેરો હોવા છતાં સફળતા ન મળતાં ઔરંગઝેબે અબ્દુલ પાની નામના અફઘાન સરદારને ફોડી નાખ્યો. તેણે ૨૧ સપ્ટેમ્બર ૧૬૮૭ના રોજ રાત્રે ગોલકોડાના કિલ્લાનો દરવાજો મુઘલ ફોજ માટે ખોલી નાખ્યો અને પ્રાચીન કાલથી જ થતું આવ્યું છે તેમ "ઘર કો હી જલાયા ઘર કે ચિરાગ ને"ની કહેવત મુજબ ગોલકોંડા પડ્યું. અબ્દુલ રઝાક લારી જેવા કેટલાક કુતુબશાહી સેનાપતિઓ આખરી દમ સુધી મુઘલો સામે ઝઝૂમ્યા. તેના શરીર પર ૭૦ જેટલા ઘા પડવા છતાં તે હાર્યો નહીં. તેના સાહસ અને શૂરવીરતાની કદર તો શત્રુ ઔરંગઝેબે પણ કરી હતી. અબ્દુલ રઝાકની સાથે ગોલકોંડા મુઘલોના હાથમાં આવી ગયું. અહીંના સુલતાનને રાજકેદી બનાવી ગોલકોંડાને સપ્ટેમ્બર ૧૬૮૭માં મુઘલ સામ્રાજ્ય સાથે ભેળવી દેવામાં આવ્યું.